ddrg/super_eurlex huggingface dataset:
Απόφαση της Επιτροπής

της 3ης Οκτωβρίου 2002

για τη ενδέκατη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2002) 3605]

(Κείμενο που παρουσιάζει ενδιαφέρον για τον ΕΟΧ)

(2002/776/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα A μέρος Ι της οδηγίας 90/425/EΟΚ(1), όπως τροποποιήθηκε τελευταία από τον κανονισμό (ΕΚ) αριθ. 1282/2002/EΚ(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία με την απόφαση 2002/416/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες.

(2) Οι αρμόδιες αρχές του Καναδά ζήτησαν ορισμένες τροποποιήσεις στα στοιχεία που αφορούν τα εγκεκριμένα κέντρα συλλογής σπέρματος ιπποειδών.

(3) Οι αρμόδιες αρχές των Ηνωμένων Πολιτειών της Αμερικής ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, ορισμένων κέντρων συλλογής σπέρματος ιπποειδών.

(4) Οι αρμόδιες αρχές της Νέας Ζηλανδίας ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, ενός κέντρου συλλογής σπέρματος ιπποειδών.

(5) Είναι σκόπιμο να τροποποιηθεί ο κατάλογος των εγκεκριμένων κέντρων βάσει των νέων στοιχείων που λήφθηκαν από την οικείες τρίτες χώρες και να υπογραμμιστούν οι τροποποιήσεις στο παράρτημα για λόγους σαφήνειας.

(6) Η απόφαση 2000/284/ΕΚ πρέπει να τροποποιηθεί αναλόγως.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το κείμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Οκτωβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 187 της 16.7.2002, σ. 3.

(3) ΕΕ L 94 της 14.4.2000, σ. 35.

(4) ΕΕ L 150 της 8.6.2002, σ. 56.

ΠΑΡΑΡΤΗΜΑ

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>"
Απόφαση του Συμβουλίου

της 20ής Νοεμβρίου 2001

για τη σύναψη των συμφωνιών, υπό μορφήν ανταλλαγής επιστολών, μεταξύ της Ευρωπαϊκής Κοινότητας, και αφενός μεν, του Μπαρμπάντος, του Μπελίζ, της Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρικίου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, και της Δημοκρατίας της Ζιμπάμπουε, αφετέρου δε, της Δημοκρατίας της Ινδίας, για τις εγγυημένες τιμές για τη ζάχαρη από ζαχαροκάλαμο, για την περίοδο παράδοσης 2000/01

(2002/749/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,

την πρόταση της Επιτροπής,

Εκτιμώντας τα ακόλουθα:

(1) Η εφαρμογή του πρωτοκόλλου αριθ. 3 για τη ζάχαρη ΑΚΕ του παραρτήματος V της συμφωνίας εταιρικής σχέσης ΑΚΕ-ΕΚ(1), και της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο(2) εξασφαλίζεται, σύμφωνα με το άρθρο 1 παράγραφος 2, στο πλαίσιο της διαχείρισης της κοινής οργάνωσης των αγορών ζάχαρης.

(2) Θα πρέπει να εγκριθούν οι συμφωνίες υπό μορφήν ανταλλαγής επιστολών μεταξύ της Κοινότητας, και αφενός μεν, των κρατών που μνημονεύονται στο πρωτόκολλο, αφετέρου δε, της Δημοκρατίας της Ινδίας, για τις εγγυημένες τιμές για τη ζάχαρη από ζαχαροκάλαμο για την περίοδο παράδοσης 2000/01,

ΑΠΟΦΑΣΙΖΕΙ:

Άρθρο 1

Οι συμφωνίες υπό μορφήν ανταλλαγής επιστολών μεταξύ της Ευρωπαϊκής Κοινότητας, και αφενός μεν, του Μπαρμπάντος, του Μπελίζ, της Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρικίου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, και της Δημοκρατίας της Ζιμπάμπουε, αφετέρου δε, της Δημοκρατίας της Ινδίας, για τις εγγυημένες τιμές για τη ζάχαρη από ζαχαροκάλαμο, για την περίοδο παράδοσης 2000/01, εγκρίνονται εξ ονόματος της Κοινότητας.

Το κείμενο των συμφωνιών επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τις συμφωνίες που αναφέρονται στο άρθρο 1 δεσμεύοντας την Κοινότητα.

Βρυξέλλες, 20 Νοεμβρίου 2001.

Για το Συμβούλιο

Ο Πρόεδρος

A. Neyts-Uyttebroeck

(1) ΕΕ L 195 της 1.8.2000, σ. 46.

(2) ΕΕ L 190 της 23.7.1975, σ. 36.
Απόφαση του Συμβουλίου

της 22ας Ιουλίου 2002

για τη σύναψη από την Ευρωπαϊκή Κοινότητα της Σύμβασης σχετικά με τη διατήρηση και τη διαχείριση των αλιευτικών πόρων στο Νοτιοανατολικό Ατλαντικό

(2002/738/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 πρώτο εδάφιο πρώτη φράση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Η Κοινότητα είναι αρμόδια για την θέσπιση μέτρων διατήρησης και διαχείρισης των αλιευτικών πόρων και για τη σύναψη συμφωνιών με άλλες χώρες ή διεθνείς οργανισμούς.

(2) Η Κοινότητα είναι συμβαλλόμενο μέρος στη Σύμβαση των Ηνωμένων Εθνών για το δίκαιο της θάλασσας, η οποία απαιτεί από όλα τα μέλη της διεθνούς κοινότητας να συνεργάζονται για τη διατήρηση και διαχείριση των βιολογικών πόρων της θάλασσας.

(3) Η Κοινότητα υπέγραψε τη συμφωνία για την εφαρμογή των διατάξεων της Σύμβασης των Ηνωμένων Εθνών για το δίκαιο της θάλασσας της 10ης Δεκεμβρίου 1982, σχετικά με τη διατήρηση και τη διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων(3).

(4) Η Κοινότητα συμμετέσχε ενεργά στη διαδικασία σύνταξης μιας σύμβασης σχετικά με τη διατήρηση και τη διαχείριση των αλιευτικών πόρων στο Νοτιοανατολικό Ατλαντικό, που άρχισε το 1997, από κοινού με τα παράκτια κράτη της περιοχής και άλλα ενδιαφερόμενα μέρη. Υπέγραψε την εν λόγω Σύμβαση κατά τη διπλωματική διάσκεψη που συνήλθε στο Windhoek, στη Ναμίμπια, στις 20 Απριλίου 2001, σύμφωνα με την απόφαση που έλαβε το Συμβούλιο για το σκοπό αυτό(4).

(5) Στη ζώνη της Σύμβασης αλιεύουν αλιείς της Κοινότητας. Είναι, επομένως, προς το συμφέρον της Κοινότητας να καταστεί πλήρες μέλος του περιφερειακού οργανισμού αλιείας που η εν λόγω σύμβαση σκοπεύει να ιδρύσει. Η Κοινότητα θα πρέπει επομένως να εγκρίνει τη Σύμβαση,

ΑΠΟΦΑΣΙΖΕΙ:

Άρθρο 1

Η Σύμβαση σχετικά με τη διατήρηση και τη διαχείριση των αλιευτικών πόρων στο Νοτιοανατολικό Ατλαντικό, εγκρίνεται εξ ονόματος της Κοινότητας.

Το κείμενο της Σύμβασης επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσει(-ουν) το έγγραφο έγκρισης στον Γενικό Διευθυντή του Οργανισμού Τροφίμων και Γεωργίας των Ηνωμένων Εθνών, σύμφωνα με το άρθρο 25 παράγραφος 2 της σύμβασης.

Βρυξέλλες, 22 Ιουλίου 2002.

Για το Συμβούλιο

Ο Πρόεδρος

P. S. Møller

(1) ΕΕ C 75 Ε της 26.3.2002, σ. 113.

(2) Απόφαση που εκδόθηκε στις 4 Ιουλίου 2002 (δεν έχει ακόμη δημοσιευθεί στην Επίσημη Εφημερίδα).

(3) ΕΕ L 189 της 3.7.1998, σ. 14.

(4) ΕΕ L 111 της 20.4.2001, σ. 15.
Απόφαση της Επιτροπής

της 11ης Ιουλίου 2002

που τροποποιεί την απόφαση αριθ. 1999/466/ΕΚ για τη θέσπιση καθεστώτος επισήμως απαλλαγμένων από τη βρουκέλωση αγελών βοοειδών σε ορισμένα κράτη μέλη ή περιφέρειες κρατών μελών

[κοινοποιηθείσα υπό τον αριθμό Ε(2002) 2576]

(Κείμενο που παρουσιάζει ενδιαφέρον για τον ΕΟΧ)

(2002/588/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από τον κανονισμό (ΕΚ) αριθ. 535/2000 της Επιτροπής(2), και ιδίως το παράρτημα Α μέρος ΙI σημείο 7,

Εκτιμώντας τα ακόλουθα:

(1) Η Πορτογαλία έχει υποβάλει στην Επιτροπή φάκελο όπου επιδεικνύεται η συμμόρφωση προς όλους τους όρους που προβλέπονται στο παράρτημα A μέρος ΙI σημείο 7 της οδηγίας 64/432/ΕΟΚ, και ειδικότερα εμφαίνεται ότι, όπως υπολογίζεται στις 31 Δεκεμβρίου κάθε ημερολογιακού έτους, πλέον του 99,8 % των αγελών βοοειδών στα νησιά Pico, Graciosa, Flores και Corvo (αυτόνομη περιφέρεια Αζορών, Πορτογαλία) χαρακτηρίζονται επίσημα ως απαλλαγμένα βρουκέλωσης βοοειδών τουλάχιστον κατά τη διάρκεια των πέντε διαδοχικών παρελθόντων ετών και ότι καθένα από τα βοοειδή έχει ταυτοποιηθεί σύμφωνα με την κοινοτική νομοθεσία.

(2) Κατόπιν των ανωτέρω, τα νησιά αυτά πρέπει να κηρυχθούν επισήμως απαλλαγμένα βρουκέλωσης κατά τις διατάξεις της οδηγίας 64/432/ΕΟΚ.

(3) Συνεπώς, η απόφαση 1999/466/ΕΚ της Επιτροπής(3), όπως τροποποιήθηκε τελευταία από την απόφαση 2000/694/ΕΚ(4), πρέπει να τροποποιηθεί αναλόγως.

(4) Τα μέτρα τα προβλεπόμενα στην παρούσα απόφαση είναι σύμφωνα με τη γνώμη της επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα ΙΙ της απόφασης 1999/466/ΕΚ αντικαθίσταται από παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Ιουλίου 2002.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64

(2) ΕΕ L 80 της 23.3.2002, σ. 22.

(3) ΕΕ L 181 της 16.7.1999, σ. 34.

(4) ΕΕ L 286 της 11.11.2000, σ. 41.

ΠΑΡΑΡΤΗΜΑ

"ΠΑΡΑΡΤΗΜΑ ΙΙ

ΚΡΑΤΗ ΜΕΛΗ ΚΗΡΥΣΣΟΜΕΝΑ ΕΠΙΣΗΜΩΣ ΩΣ ΑΠΑΛΛΑΓΜΕΝΑ ΑΠΟ ΒΡΟΥΚΕΛΩΣΗ ΒΟΟΕΙΔΩΝ

Μεγάλη Βρετανία (Ηνωμένο Βασίλειο)

Επαρχία Bolzano (Ιταλία)

Νησιά Pico, Graciosa, Flores και Corvo (αυτόνομη περιφέρεια Αζορών, Πορτογαλία)."
Απόφαση της Επιτροπής

της 4ης Ιουλίου 2002

για την αναγνώριση του συστήματος δικτύων επιτήρησης για τις εκμεταλλεύσεις εκτροφής βοοειδών που εφαρμόζεται στο Βέλγιο σύμφωνα με την οδηγία 64/432/ΕΟΚ του Συμβουλίου

[κοινοποιηθείσα υπό τον αριθμό Ε(2002) 2495]

(Κείμενο που παρουσιάζει ενδιαφέρον για τον ΕΟΧ)

(2002/544/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από τον κανονισμό (EΚ) αριθ. 535/2002 της Επιτροπής(2), και ιδίως το άρθρο 14 παράγραφος 5,

Εκτιμώντας τα ακόλουθα:

(1) Οι αρμόδιες αρχές του Βελγίου υπέβαλαν αίτηση, στις 18 Οκτωβρίου 2000, που συνοδευόταν από τα κατάλληλα έγγραφα τα οποία ενημερώθηκαν μεταγενέστερα σχετικά με την αναγνώριση του συστήματος δικτύων επιτήρησης για τις εκμεταλλεύσεις εκτροφής βοοειδών που εφαρμόζεται στο εν λόγω κράτος μέλος.

(2) Μετά την αποστολή κτηνιατρικής επιθεώρησης της Επιτροπής στο Βέλγιο και λαμβανομένης υπόψη της κατάστασης της υγείας των ζώων στη χώρα αυτή, το σύστημα δικτύων επιτήρησης για τις εγκαταστάσεις εκτροφής βοοειδών που εφαρμόζεται στο Βέλγιο ελέγχθηκε και αναγνωρίστηκε ως πλήρως λειτουργικό από εμπειρογνώμονες της Επιτροπής και συνεπώς προτάθηκε να εγκριθεί επίσημα.

(3) Για να επιτραπεί στα κράτη μέλη να προσαρμόσουν τις διατάξεις που διέπουν τις εμπορικές συναλλαγές βοοειδών, κρίνεται σκόπιμο να διευκρινιστεί η ημερομηνία κατά την οποία θα αρχίσει να ισχύει η αναγνώριση.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα για την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σύστημα δικτύων επιτήρησης για τις εκμεταλλεύσεις εκτροφής βοοειδών που προβλέπεται στο άρθρο 14 της οδηγίας 64/432/ΕΟΚ και το οποίο εφαρμόζεται στο Βέλγιο αναγνωρίζεται ως πλήρως λειτουργικό από την 1η Ιουλίου 2002.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 4 Ιουλίου 2002.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64.

(2) ΕΕ L 80 της 23.3.2002, σ. 22.
Απόφαση της Επιτροπής

της 29ης Απριλίου 2002

περί αναγνωρίσεως της εταιρείας "RINAVE - Registro Internacional Naval, SA" σύμφωνα με το άρθρο 4 παράγραφος 3 της οδηγίας 94/57/ΕΚ του Συμβουλίου

[κοινοποιηθείσα υπό τον αριθμό Ε(2002) 1552]

(Το κείμενο στην ισπανική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2002/315/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα των οργανισμών επιθεώρησης και εξέτασης πλοίων και των συναφών δραστηριοτήτων των ναυτικών αρχών(1), όπως τροποποιήθηκε τελευταία από την οδηγία 97/58/ΕΚ της Επιτροπής(2), και ιδίως το άρθρο 4 παράγραφος 3,

την επιστολή των ισπανικών αρχών της 19ης Νοεμβρίου 2001 με την οποία ζήτησαν την αναγνώριση της "RINAVE - Registro Internacional Naval, SA" (εφεξής "RINAVE") σύμφωνα με το άρθρο 4 παράγραφος 3 (περιορισμένη αναγνώριση) για το χρονικό διάστημα μέχρι τις 14 Ιουλίου 2003,

Εκτιμώντας τα ακόλουθα:

(1) Σύμφωνα με το άρθρο 4 παράγραφος 3, σε οργανισμούς (νηογνώμονες) οι οποίοι πληρούν όλα τα κριτήρια πλην εκείνων που καθορίζονται στα σημεία 2 και 3 του τμήματος "Γενικά" του παραρτήματος χορηγείται αναγνώριση περιορισμένη ως προς τη χρονική διάρκεια και το πεδίο ισχύος, ώστε να αποκτήσουν πείρα.

(2) Με την απόφαση 2000/481/ΕΚ της Επιτροπής(3) αναγνωρίσθηκε για την Πορτογαλία η RINAVE, σύμφωνα με το άρθρο 4 παράγραφος 3. Η Επιτροπή έχει επαληθεύσει ότι η RINAVE ανταποκρίνεται σε όλα τα κριτήρια του παραρτήματος της προαναφερόμενης οδηγίας, πλην εκείνων που καθορίζονται στα σημεία 2 και 3 του τμήματος "Γενικά" του παραρτήματος.

(3) Οι διατάξεις της παρούσας απόφασης είναι σύμφωνες με τη γνώμη της επιτροπής που ιδρύθηκε σύμφωνα με το άρθρο 7 της οδηγίας 94/57/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εταιρεία "RINAVE - Registro Internacional Naval, SA" αναγνωρίζεται, σύμφωνα με το άρθρο 4 παράγραφος 3 της οδηγίας 94/57/ΕΚ, έως τις 14 Ιουλίου 2003, αρχής γενομένης από την ημερομηνία έκδοσης της παρούσας απόφασης.

Άρθρο 2

Η ισχύς της παρούσας αναγνώρισης περιορίζεται στην Ισπανία.

Άρθρο 3

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 29 Απριλίου 2002.

Για την Επιτροπή

Loyola De Palacio

Αντιπρόεδρος

(1) ΕΕ L 319 της 12.12.1994, σ. 20.

(2) ΕΕ L 274 της 7.10.1997, σ. 8.

(3) ΕΕ L 193 της 29.7.2000, σ. 91.
Απόφαση του Συμβουλίου

της 21ης Ιανουαρίου 2002

για το διορισμό ενός μέλους από τις Κάτω Χώρες στην Οικονομική και Κοινωνική Επιτροπή

(2002/115/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

εκτιμώντας ότι μετά την παραίτηση του κ. J.J. van DIJK, η οποία γνωστοποιήθηκε στο Συμβούλιο στις 15 Οκτωβρίου 2001, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η Κυβέρνηση των Κάτω Χωρών,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. E. van VELSEN διορίζεται μέλος της Οικονομικής και Κοινωνικής Επιτροπής, σε αντικατάσταση του κ. J.J. van DIJK και για το υπόλοιπο της θητείας του, δηλαδή έως τις 20 Σεπτεμβρίου 2002.

Βρυξέλλες, 21 Ιανουαρίου 2002.

Για το Συμβούλιο

Ο Πρόεδρος

M. Arias Cañete

(1) ΕΕ L 257 της 19.9.1998, σ. 37.
Απόφαση του Συμβουλίου

της 21ης Ιανουαρίου 2002

σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου

(2002/53/EK)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα εξής:

(1) Η Κοινότητα και η Νότιος Αφρική είναι αναγκαίο να εξασφαλίσουν την από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και Δημοκρατίας της Νοτίου Αφρικής σχετικά με το εμπόριο οίνου, ("εφεξής συμφωνία"), εν αναμονή της ολοκλήρωσης των διαδικασιών που απαιτεί η Νότιος Αφρική για την έναρξη ισχύος της συμφωνίας,

(2) Προκειμένου να διευκολυνθεί η εφαρμογή ορισμένων διατάξεων της συμφωνίας, θα πρέπει η Επιτροπή να είναι σε θέση να προβεί στις απαραίτητες τεχνικές προσαρμογές σύμφωνα με τη διαδικασία που προβλέπεται στο άρθρο 75 του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1).

(3) Για τον σκοπό αυτό, θα πρέπει συνεπώς να εγκριθεί η συμφωνία υπό μορφήν ανταλλαγής επιστολών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμφωνία υπό μορφήν ανταλλαγής επιστολών δια της οποίας εξασφαλίζεται η από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου, εγκρίνεται εξ ονόματος της Κοινότητας.

Το κείμενο της συμφωνίας υπό μορφήν ανταλλαγής επιστολών, καθώς και το κείμενο της συμφωνίας σχετικά με το εμπόριο οίνου, επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδιο/α να υπογράψει/ουν τη συμφωνία υπό μορφήν ανταλλαγής επιστολών και να εκφράσει τοιουτοτρόπως την συγκατάθεση της Κοινότητας να δεσμευτεί από αυτήν.

Άρθρο 3

Για τους σκοπούς της εφαρμογής του άρθρου 7, παράγραφος 8 και του άρθρου 18, παράγραφος 2 της συμφωνίας σχετικά με το εμπόριο οίνου, η Επιτροπή εξουσιοδοτείται, σύμφωνα με τη διαδικασία που προβλέπεται στο άρθρο 75 του κανονισμού (ΕΚ) αριθ. 1493/1999 του Συμβουλίου, να συνάπτει τις απαραίτητες πράξεις για την τροποποίηση της συμφωνίας.

Άρθρο 4

Η Επιτροπή εκπροσωπεί την Κοινότητα στο πλαίσιο των Μικτών Επιτροπών που συνιστώνται βάσει του άρθρου 19 της συμφωνίας σχετικά με το εμπόριο οίνου.

Άρθρο 5

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Έγινε στις Βρυξέλλες, στις 21 Ιανουαρίου 2002.

Για το Συμβούλιο

Ο Πρόεδρος

M. Arias Cañete

(1) ΕΕ L 179 της 14.7.1999, σ. 1. Κανονισμός ο οποίος τροποποιήθηκε τελευταία από τον κανονισμό (ΕΚ) αριθ. 2585/2001 (ΕΕ L 345 της 29.12.2001, σ. 10).
Διορθωτικό στην απόφαση 2002/735/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος τροχαίου υλικού του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ

(Επίσημη Εφημερίδα των Ευρωπαϊκών Κοινοτήτων L 245 της 12ης Σεπτεμβρίου 2002)

Σελίδα 405, μετά τον όρο "ΠΑΡΑΡΤΗΜΑ" και τον τίτλο "ΤΕΧΝΙΚΕΣ ΠΡΟΔΙΑΓΡΑΦΕΣ ΔΙΑΛΕΙΤΟΥΡΓΙΚΟΤΗΤΑΣ ΤΟΥ ΥΠΟΣΥΣΤΗΜΑΤΟΣ ΤΡΟΧΑΙΟΥ ΥΛΙΚΟΥ", προστίθεται ο ακόλουθος πίνακας περιεχομένων:

"ΠΕΡΙΕΧΟΜΕΝΑ

>ΘΕΣΗ ΠΙΝΑΚΑ>"
Διορθωτικό στην απόφαση 2002/654/ΕΚΑΧ της Επιτροπής, της 8ης Ιουλίου 2002, για σύναψη συμφωνίας μεταξύ της Ευρωπαϊκής Κοινότητας Άνθρακα και Χάλυβα και της κυβέρνησης της Δημοκρατίας του Καζακστάν σχετικά με το εμπόριο ορισμένων προϊόντων χάλυβα

(Επίσημη Εφημερίδα των Ευρωπαϊκών Κοινοτήτων L 222 της 19ης Αυγούστου 2002)

Στο εξώφυλλο και στη σελίδα 19 στον τίτλο:

αντί:

2002/654/ΕΚΑΧ,

διάβαζε:

2002/681/ΕΚΑΧ.
Διορθωτικό στην απόφαση 2002/734/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος λειτουργίας του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ

(Επίσημη Εφημερίδα των Ευρωπαϊκών Κοινοτήτων L 245 της 12ης Σεπτεμβρίου 2002)

Σέλιδα 372, μετά τον όρο "ΠΑΡΑΡΤΗΜΑ" και τον τίτλο "ΤΕΧΝΙΚΕΣ ΠΡΟΔΙΑΓΡΑΦΕΣ ΔΙΑΛΕΙΤΟΥΡΓΙΚΟΤΗΤΑΣ ΤΟΥ ΥΠΟΣΥΣΤΗΜΑΤΟΣ ΕΚΜΕΤΑΛΛΕΥΣΗΣ", προστίθεται ο ακόλουθος πίνακας περιεχομένων:

"ΠΕΡΙΕΧΟΜΕΝΑ

>ΘΕΣΗ ΠΙΝΑΚΑ>"
Απόφαση του Συμβουλίου

της 13ης Ιουλίου 2001

για τη συνομολόγηση από την Ευρωπαϊκή Κοινότητα της τροποποίησης των εμπορικών διατάξεων της συνθήκης για τον χάρτη ενέργειας

(2001/595/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο, πρώτη φράση,

την πρόταση της Επιτροπής,

Εκτιμώντας τα ακόλουθα:

(1) Η συνθήκη για τον χάρτη ενέργειας συνήφθη από τις Ευρωπαϊκές Κοινότητες βάσει της απόφασης 98/181/EΚ, ΕΚΑΧ, Ευρατόμ, του Συμβουλίου(1), η οποία παραπέμπει στις σχετικές διατάξεις της ΓΣΔΕ 1947.

(2) Η εισαγωγή στη συνθήκη για τον χάρτη της ενέργειας αναφοράς στις εφαρμοστέες διατάξεις του ΠΟΕ αντί της αναφοράς στις διατάξεις της ΓΣΔΕ, και η συμπερίληψη ενός καταλόγου σχετικού με την ενέργεια εξοπλισμού πληρούν το συμφέρον της Κοινότητας.

(3) Η Κοινότητα διαθέτει αποκλειστικές αρμοδιότητες στον τομέα της κοινής εμπορικής πολιτικής.

(4) Η διάσκεψη για τον χάρτη ενέργειας και η διεθνής διάσκεψη που πραγματοποιήθηκαν στις 24 Απριλίου 1998, ενέκριναν το κείμενο της τροποποίησης των εμπορικών διατάξεων της συνθήκης για τον χάρτη ενέργειας, ιδίως του καταλόγου σχετικού με την ενέργεια εξοπλισμού, καθώς και τις σχετικές αποφάσεις, συμφωνίες και δηλώσεις (τροποποίηση των εμπορικών διατάξεων).

(5) Η Κοινότητα με την απόφαση 98/537/EΚ του Συμβουλίου(2), ενέκρινε το κείμενο της τροποποίησης των εμπορικών διατάξεων και την προσωρινή εφαρμογή της, μέχρις ότου τεθεί σε ισχύ.

(6) Η υιοθέτηση της τροποποίησης των εμπορικών διατάξεων θα συμβάλει στην επίτευξη των στόχων της Ευρωπαϊκής Κοινότητας και, κατά συνέπεια, ενδείκνυται να εγκριθεί η εν λόγω τροποποίηση,

ΑΠΟΦΑΣΙΖΕΙ:

Άρθρο 1

Η τροποποίηση των εμπορικών διατάξεων της Συνθήκης για τον Χάρτη Ενέργειας εγκρίνεται εξ ονόματος της Ευρωπαϊκής Κοινότητας.

Άρθρο 2

Ο Πρόεδρος του Συμβουλίου καταθέτει, εξ ονόματος της Ευρωπαϊκής Κοινότητας, την πράξη έγκρισης της τροποποίησης των εμπορικών διατάξεων της Συνθήκης για τον Χάρτη Ενέργειας, στην κυβέρνηση της Πορτογαλικής Δημοκρατίας, σύμφωνα με τα άρθρα 39 και 49 της Συνθήκης για τον Χάρτη Ενέργειας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 13 Ιουλίου 2001.

Για το Συμβούλιο

Ο Πρόεδρος

M. Verwilghen

(1) ΕΕ L 69 της 9.3.1998, σ. 1.

(2) ΕΕ L 252 της 12.9.1998, σ. 21.